Na podlagi 5. člena Zakona o tehničnih zahtevah za proizvode in o ugotavljanju skladnosti (Uradni list RS, št. 17/11) minister za zdravje izdaja

P R A V I L N I K 
o spremembi Pravilnika o omejevanju uporabe določenih nevarnih snovi v električni in elektronski opremi


1. člen

V Pravilniku o omejevanju uporabe določenih nevarnih snovi v električni in elektronski opremi (Uradni list RS, št. 102/12, 20/14, 57/14, 53/15, 60/16, 41/18, 25/19, 32/19, 75/20 in 113/20) se 1. člen spremeni tako, da se glasi:
»1. člen
Ta pravilnik določa omejitve in posebne pogoje uporabe nekaterih nevarnih snovi v električni in elektronski opremi (v nadaljnjem besedilu: EEO) v skladu z Direktivo 2011/65/ES Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi (UL L št. 174 z dne 1. 7. 2011, str. 88), spremenjeno z: 
· Delegirano direktivo Komisije (EU) 2021/647 z dne 15. januarja 2021 o spremembi Priloge III k Direktivi 2011/65/EU Evropskega parlamenta in Sveta glede izjeme za uporabo nekaterih svinčevih spojin in spojin šestvalentnega kroma v električnih in elektronskih vžigalnikih eksplozivov za civilno (poklicno) uporabo, zaradi prilagoditve znanstvenemu in tehničnemu napredku (UL L št. 133 z dne 20. 4. 2021, str. 54–56),
· Delegirano direktivo Komisije (EU) 2021/884 z dne 8. marca 2021 o spremembi Priloge IV k Direktivi 2011/65/EU Evropskega parlamenta in Sveta glede obdobja veljavnosti izjeme za uporabo živega srebra v električnih vrtečih se konektorjih, ki se uporabljajo v sistemih intravaskularnega ultrazvočnega slikanja, zaradi prilagoditve znanstvenemu in tehničnemu napredku (UL L 194 z dne 2. 6. 2021, str. 37–39).«

Končna določba

2.  člen
 (začetek veljavnosti in uporabe)

Ta pravilnik začne veljati naslednji dan po objavi v Uradnem listu Republike Slovenije, uporabljati pa se začne 1. novembra 2021, v delu, v katerem se nanaša na Direktivo 2020/884/EU, pa se začne uporabljati 1. julija 2022.

